proxectonos/corpus_dominio_legal_administrativo_tmp huggingface dataset:
21/06/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.77881. Vivenda. Concello de Oleiros

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Eva Natalia Galarreta Triguillos solicita de Augas de Galicia, por atoparse nas marxes do río Xaz, a autorización de obras Plan parcial Sector SUD-11 Dorneda-Campo de Golf Parcela RF-10.8, no lugar de Xaz, parroquia de Dorneda (San Martiño), concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.77881. As obras solicitadas consisten na construción dunha vivenda composta de planta baixa e primeira, piscina e peche de parcela formado por un murete de formigón de 20 cm de alto e unha maia plastificada ata unha altura total de 1,80 m; o peche norte, formado por un murete de bloque de formigón enfoscado e pintado dunha altura máxima 0,60 m, sobre o que se situará unha serie de perfís metálicos ata unha altura total de 1,80 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 11 de xuño de 2021. O xefe do Servizo Territorial Néstor Rodríguez Arias (sinatura dixital ao marxe)
21/06/2021 | Administración LocalMunicipal
Cambre
Aprobación definitiva de modificación de Bases de execución do orzamento para o exercicio 2021

En sesión extraordinaria celebrada con data 20 de maio de 2021, o Pleno desta corporación acordou aprobar inicialmente a modificación da base cuadraxésimo sexta das de execución do orzamento para o exercicio 2021. Publicado anuncio no BOP nº 96, de data 25 de maio de 2021, e unha vez transcorrido o prazo de quince días sen se presentar reclamacións á mesma, considérase definitivamente aprobada a modificación, consistente na inclusión entre as subvencións nominativas outorgadas de conformidade co establecido no artigo 22.2. a) da Lei xeral de subvencións, das seguintes: “ (.) (…)” De conformidade co disposto no artigo 171.1 do Real decreto lexislativo 2/2004, poderase interpoñer directamente contra a referida modificación, recurso contencioso-administrativo ante a sala correspondente do Tribunal superior de xustiza de Galicia, no prazo de dous meses a contar dende a data seguinte á publicación deste anuncio. O que se fai público para o xeral coñecemento e efectos. Cambre, 17 de xuño de 2021 A concelleira delegada da área de Economía, Facenda e Recursos Humanos P. D. (R. A. núm.1323/2019, do 1 de xullo) Mª Dolores Pan Lesta
21/06/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.76567. Vivenda, peche, fosa séptica e urbanización. Concello e Oleiros

Serge Maria Flerida Rabazas Sorlozano, solicita de Augas de Galicia por atoparse nas marxes do río Gándara, a autorización de obras, no polígono 22, parcela 427 no lugar de Salvador Allende, nº 157, parroquia de Oleiros (Santa María), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.76567. As obras solicitadas consisten na construción dunha vivenda composta de planta baixa, urbanización, fosa séptica e peche de parcela: parte frontal mediante muro de bloques de formigón prefabricado maia e postes metálicos incluíndo portas de acceso peonil e outra para vehículos; parte lateral e fondo da parcela mediante unha fila de bloques de formigón prefabricado e postes e maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 14 de xuño de 2021 O xefe do servizo territorial Néstor Rodríguez Arias (sinatura dixital ao marxe)
21/06/2021 | Administración LocalMunicipal
Mugardos
Delegación de funcións na 1.ª tenente de alcalde

A N U N C I O O Sr. alcalde do Concello de Mugardos, con data 14.06.2021, ditou a Resolución que de seguido se transcribe: “RESOLUCION DA ALCALDIA N.º 627/2021.–Asunto: DELEGACIÓN DE FUNCIÓNS DA ALCALDÍA NA 1.ª TENENTE DE ALCALDE Tendo que ausentarme do municipio o día 15 de xuño de 2021, por motivos persoais. Pola presente, e de acordo co establecido no artigo 63 da Lei de administración local de Galicia, nos artigos 44 e 47.1 e 2 do Regulamento de organización, funcionamento e réxime xurídico das corporacións locais e nos artigos 8 e 90 do Regulamento Orgánico Municipal (ROM), RESOLVO: Primeiro. –Delegar a totalidade das miñas funcións na 1.ª tenente de alcalde, Dna. MARIA BRAULIA CRISTIAN EMIL AREU DUNCAN, durante o día 15 de xuño de 2021. Na documentación elaborada farase constar a autorización de dita delegación. Segundo. –Da presente resolución darase conta ó Pleno da Corporación na primeira sesión que este celebre, notificarase persoalmente á interesada, e publicarase no Boletín Oficial da Provincia, sen prexuízo da súa efectividade dende o día seguinte ó da data da mesma. Mugardos, asinado dixitalmente na data que figura na marxe polo alcalde.” Asinado dixitalmente polo Sr. alcalde, D. Juan Domingo de Deus Fonticoba, en data 16 de xuño de 2021.
21/06/2021 | Administración LocalMunicipal
Culleredo
Tesourería
Exposición pública do padrón do prezo público pola prestación de ensinanzas do Conservatorio de Música Municipal do mes de maio de 2021

EDICTO Por Decreto da Alcaldía de data 15 de xuño de 2021 aprobouse o padrón/matrícula de:  Prezo público pola prestación de ensinanzas do Conservatorio de música municipal do mes de maio de 2021. Conforme o disposto no artigo 102.3 da Lei 58/2003, do 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o Texto Refundido da Lei reguladora das Facendas Locais, quedan expostos ao público, na Tesourería municipal, durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns/ matrículas e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de A Coruña, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ao seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do prezo público indicado será do día 22 de xuño de 2021 ao 22 de agosto de 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza correspondente. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. En Culleredo, a 16 de xuño de 2021. O alcalde José Ramón Rioboo Castro
21/06/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.77029. Vivenda, peche, piscina e urbanización. Concello de Oleiros

Blanca Celina Licea Masse, solicita de Augas de Galicia por atoparse nas marxes do río Couto a autorización de obras, na parcela de referencia catastral 4705906NJ5040N, no lugar de rúa Portela, nº 3B, parroquia de Dorneda (San Martiño), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.77029. As obras solicitadas consisten na construción dunha vivenda composta de planta baixa, piscina, urbanización, recheo da parte central e peche de parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 14 de xuño de 2021 O xefe do servizo territorial Néstor Rodríguez Arias (sinatura dixital ao marxe)
21/06/2021 | Administración LocalMunicipal
As Pontes de García Rodríguez
Secretaría
Decreto de substitución nas funcións da Alcaldía o día 15/06/2021 (dende as 12:30 até as 15:00 horas) a prol do 1º tenente de alcalde, Antonio Alonso Román

O alcalde ten que ausentarse do concello, por motivos persoais dende as 12:30 até as 15:00 horas do día 15/06/2021. De acordo co Decreto 978/2019, do 18 de xuño, o primeiro tenente de alcalde é o concelleiro Antonio Alonso Román. O artigo 23.3 da Lei 7/1985, do 2 de abril, reguladora das bases do réxime local, establece que os tenentes de alcalde substitúen pola súa orde ao alcalde nos casos de vacante, ausencia e enfermidade. O artigo 13 da Lei 40/2015, do 01 de outubro, de réxime xurídico do sector público, refírese á suplencia dos titulares dos órganos administrativos de xeito temporal por quen designe o órgano competente para o nomeamento de aqueles. De acordo con iso, RESOLVO: 1. Designar como substituto nas funcións da Alcaldía, ao primeiro tenente de alcalde, Antonio Alonso Román, o día 15/06/2021 desde as 12:30 até as 15:00 horas.2. Publicar este decreto no Boletín Oficial da Provincia da Coruña, de acordo co previsto no artigo 44.2 do Real Decreto 2568/1986, do 28 de novembro.3. Dar conta deste decreto ao Pleno da Corporación na primeira sesión que celebre consonte ao previsto na normativa vixente. As Pontes de Neidy Fañez Osanz, 16 de xuño de 2021 A concelleira delegada especial da Área de Organización Interna e Medios Locais Lorena Tenreiro Blanco
21/06/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.74839. Legalización de alpendre e peche de parcela. Concello de Zas

Clariza Duret De Andrea, solicita de Augas de Galicia por atoparse nas marxes do río Mera, a legalización de obras, no polígono 508, parcela 1022, no lugar de Teixidón, parroquia de Mira (Santa María), Concello de Zas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.74839. As obras solicitadas consisten na construción dun alpendre cunhas dimensións 12,50x16,00 m e peche frontal. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 14 de xuño de 2021 O xefe do servizo territorial Néstor Rodríguez Arias (sinatura dixital ao marxe)
21/06/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 15 de xuño de 2021, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Carballo (expediente IN407A 2020/205-1)

Acordo do 15 de xuño de 2021, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Carballo (expediente IN407A 2020/205-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada recuamento LMT, CT, RBT Cerrallo, no concello de Carballo (expediente IN407A 2020/205-1), por resolución desta Xefatura Territorial, do 20 de maio de 2021, a favor da entidade beneficiaria UFD Distribución Electricidad, S. A., con enderezo en Avda. de Arteixo, 171, 15008 - A Coruña. Esta Xefatura Territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar os días 25 e 26 de agosto de 2021 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Carballo, deducida da que se someteu a información pública no DOG do 16.3.2021, no BOP do 1.3.2021 e no xornal La Voz de Galicia do 5.3.2021, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito Concello. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 15 de xuño de 2021. Isidoro Martínez Arca Xefe territorial da Coruña
21/06/2021 | Administración LocalMunicipal
Mugardos
Delegación da competencia para celebración de matrimonio civil o día 26 de xuño de 2021, ás 13.30 horas

A N U N C I O Por resolución ditada en data 14/06/2021, o Sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación D. Thomas Almamy Moine Queiroz, para a celebración do matrimonio civil entre HOSSEIN NIAN ITUA e PEDRO LEONARDO NATIVIDAD SEÑOR VINAIXA KENNEY. o vindeiro sábado, día 26 de xuño de 2021, ás 13.30 horas. O que se publica en cumprimento do disposto no artigo 8 do Regulamento Orgánico Municipal de Funcionamento e no art.44.2 do Real Decreto 2568/1986, do 28 de novembro. Asinado dixitalmente polo Sr. alcalde, D. Juan Domingo de Deus Fonticoba, en data 16 de xuño de 2021.
21/06/2021 | Administración LocalMunicipal
Muxía
Aprobación do padrón de taxa pola utilización privativa dominio público para a venda ambulante, do 1º trimestre do 2021

Por Decreto de Alcaldía de 9 de xuño de 2021 se aprobou o Decreto por Decreto de Alcaldía a seguinte resolución: “Visto o padrón fiscal da taxa pola utilización privativa do dominio público para a venda ambulante no mercado semanal de Muxia dos martes e venres. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO.- Aprobar o padrón da taxa pola utilización privativa da venda ambulante no mercado semanal de Muxía, que ascende para o 1º trimestre de 2021, a 834 euros correspondentes a 29 suxeitos pasivos. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 3 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Muxía, 16 de Xuño de 2021. O Alcalde, Santiago M. Toba Campaña
21/06/2021 | Administración LocalMunicipal
Padrón
Procedemento de selección para a provisión temporal de 5 postos de traballo, 1 albanel oficial de 2ª e 4 peóns, en réxime de dereito laboral temporal e mediante o sistema de concurso, financiado con cargo ao PEL-Concellos Reactiva 2021

En cumprimento do establecido no artigo 97 da Lei 7/1985, de 2 de abril, de bases de réximen local, faise público que por acordo da Xunta de Goberno local do 10 de xuño do 2021 aprobáronse as bases que rexerán o procedemento de selección número 04/2021-SPLT, para a provisión de 1 posto de traballo de oficial de 2ª e 4 de peóns de obras do Concello de Padrón, en réxime de dereito laboral temporal, mediante o sistema de concurso, e convocouse o correspondente procedemento. O texto íntegro das bases aprobadas pode consultarse no Taboleiro electrónico do Concello de Padrón (https://sede.padron. gal), no Taboleiro de anuncios da Casa do Concello e na páxina web do Concello (www.padron. gal). Contra o acordo da Xunta de Goberno Local que pon fin á vía administrativa poderase interpoñer: - Potestativamente o recurso de reposición, no prazo máximo dun mes contado desde o día de publicación das bases no Taboleiro electrónico do Concello ou da convocatoria no Boletín Oficial correspondente, ante o señor Alcalde. - Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses contado desde o día de publicación das bases no Taboleiro electrónico do Concello ou da convocatoria no Boletín Oficial correspondente. - O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente. Padrón, 15 de xuño de 2021, O Alcalde Asdo. Antonio Fernández Angueira
21/06/2021 | Administración LocalMunicipal
Aranga
Secretaría - Intervención
Anuncio relativo á liquidación do SAF de maio de 2021

Por Resolución da alcaldía do 15.16.2021, aprobouse o padrón de contribuíntes e liquidación do servizo de axuda no fogar correspondente ao mes de maio de 2021, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Aranga, 16 de xuño de 2021 O alcalde Alberto Platas Álvarez
21/06/2021 | Administración LocalMunicipal
Camariñas
Delegación para celebrar matrimonio civil na concelleira Begoña Tajes Méndez

O 14 de xuño de 2021 a alcaldesa, Dª. Sandra Insua Rial, ditou o decreto de delegación que se transcribe: “Mediante escrito de data 02-06-2021 (RXE núm.202100000001771, do 07-06-2021) o Rexistro Civil de Camariñas comunicou a esta Alcaldía os datos relativos ao expediente Núm.35/2021 de autorización para celebrar matrimonio civil. Vista a comunicación presentada polos interesados, de acordo co establecido no art.51.2.1º do Código civil e art.21.1 s) e 3 da Lei 7/1985, do 2 de abril, acordo: Primeiro.- Delegar na concelleira DªCircuncision Berceanu Pedreda a competencia para autorizar o matrimonio relativo ao expediente mencionado no encabezado. Segundo.- O acto de celebración terá lugar o día 22 de agosto de 2021, ás 13:30 horas, no Salón de Plenos da Casa do Concello de Camariñas. Terceiro.- Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre.” O que se fai público en cumprimento do disposto no artigo 44.2 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Camariñas, a 15 de xuño de 2021. A alcaldesa, Asdo. Sandra Insua Rial
21/06/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.77393. Recheo de parcela. Concello de Sada

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Norma Isabel Thadani Kazmi solicita de Augas de Galicia, por atoparse nas marxes do río s/d, a autorización de obras no polígono 12, parcela 164, no lugar de Tumbadoiro, parroquia de Meirás (San Martiño), concello de Sada (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.77393. As obras solicitadas consisten no recheo de parcela para un mellor aproveitamento agrícola. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sada ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 14 de xuño de 2021. O xefe do Servizo Territorial Néstor Rodríguez Arias (sinatura dixital ao marxe)
16/06/2021 | Administración LocalMunicipal
Fisterra
Correción de erros advertidos na publicación da aprobación definitiva da modificación orzamentaria n.º 3/2021 do orzamento en vigor, na modalidade de crédito extraordinario por importe de 293.024,46 €

EDICTO O Pleno da Corporación, na sesión plenaria celebrada o día 3/06/2021, acorda rectificar os erros advertidos na publicación da aprobación definitiva da modificación orzamentaria 3/2021 (BOP número 100, do 31/05/2021) no que toca coas altas en conceptos de gastos. Donde di: Debe dicir: Contra o presente acordo, en virtude do disposto no artigo 171 do Real Decreto lexislativo 2/2004, do 5 de marzo, os interesados poderán interpor directamente recurso contencioso-administrativo na forma e prazos estabrecidos nos artigos 25 e 42 da Lei 29/1988, do 13 de xullo, reguladora de dita xurisdición. Sen prexuízo disto, a tenor do estabrecido no artigo 113,3 da Lei 7/1985, a interposición do devandito recurso non suspenderá por si soa a efectividade do acto ou acordo impugnado. Fisterra, 10 de xuño de 2021. O alcalde-presidente Asdo.: José Marcote Suárez
16/06/2021 | Administración LocalMunicipal
Rianxo
Tesourería - Recadación
Anuncio da exposición pública da matrícula do IAE exercicio 2021

ANUNCIO DA EXPOSICIÓN PÚBLICA DA MATRÍCULA DO IAE EXERCICIO 2021 A Axencia Estatal de Administración Tributaria puxo a dispor do Concello de Rianxo a matrícula do imposto sobre actividades económicas do exercicio 2021. A matrícula está constituída polo censo dos suxeitos pasivos non exentos do imposto que exercen as súas actividades económicas no concello. En cumprimento do sinalado no artigo 90 do texto refundido da Lei Reguladora das Facendas Locais e no artigo 3 do Real Decreto 243/1995, do 17 de febreiro, polo que se ditan normas para a xestión do Imposto sobre Actividades Económicas e regúlase a delegación de competencias en materia de xestión censal do IAE, a matrícula exponse ao público no concello desde o día 15 ao 30 de xuño de 2021. Tendo en conta situación ocasionada pola Covid-19, as consultas realizaranse por medio de correo electrónico dirixido a: recadacion@concelloderianxo. gal. A inclusión dun suxeito pasivo na matrícula, a súa exclusión ou a alteración de calquera dos datos aos que a mesma se refire, constitúen actos administrativos contra os que cabe interpor, no prazo dun mes, a contar desde o día inmediato seguinte ao do termo do período de exposición pública da matrícula, recurso de reposición ante o órgano da Administración Tributaria do Estado competente por razón do territorio, ou reclamación ante o Tribunal Económico-Administrativo Rexional no mesmo prazo, sen que poidan interporse simultaneamente ambos os recursos. Rianxo, 10 de xuño de 2021. Alcaldesa accidental María Carmen Figueira Ares
16/06/2021 | Administración LocalMunicipal
Cambre
Aprobación definitiva do expediente de suplemento de crédito núm.1/2021

De conformidade cos artigos 169 e 177.2 do Real decreto lexislativo 2/2004, do 5 de marzo, considérase definitivamente aprobado o expediente de suplemento de crédito número 1/2021, unha vez aprobado inicialmente polo Pleno en sesión extraordinaria celebrada o día 20 de maio de 2021, publicado no Boletín Oficial da Provincia núm.95, de data 24 de maio de 2021, e transcorrido o prazo de quince días sen se presentar reclamacións ao mesmo. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra o antedito suplemento de crédito recurso contencioso-administrativo ante a sala correspondente do Tribunal Superior de Xustiza de Galicia no prazo de dous meses, a contar dende a data seguinte á publicación deste anuncio. O que se fai público para o xeral coñecemento e efectos. Cambre, 15 de xuño de 2021. A concelleira delegada de Economía, Facenda e Recursos Humanos P. D. (R. A. n.º 1323/2019, do 1 de xullo) Maria Dolores Pan Lesta
16/06/2021 | Administración LocalMunicipal
Ames
Aprobación de liquidacións dos padróns fiscais da taxa pola entrada de vehículos a través de beirarrúas e por reserva de vía pública para aparcadoiro exclusivo, carga e descarga de mercadorías de calquera clase de 2021

EDICTO Aprobación de liquidacións correspondentes aos padróns fiscais da taxa pola entrada de vehículos a través de beirarrúas e por reserva de vía pública para aparcadoiro exclusivo, carga e descarga de mercadorías de calquera clase correspondente ao ano 2021 do Concello de Ames Por Decreto de Alcaldía, de data 10 de xuño de 2020 aprobáronse as liquidacións correspondentes a: – Padrón fiscal da taxa pola entrada de vehículos a través de beirarrúas e por reserva de vía pública para aparcadoiro exclusivo, carga e descarga de mercadorías de calquera clase correspondente ao ano 2021. Conforme o disposto no artigo 102.3 da Lei 58/2003, do 17 de decembro, xeral tributaria, aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o Texto refundido da Lei reguladora de facendas locais, quedan expostos ao público durante o prazo de 15 días hábiles, a contar dende a publicación deste anuncio no BOP para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. Ames, 10 de xuño de 2021. O alcalde José Blas García Piñeiro
16/06/2021 | Administración LocalMunicipal
A Pobra do Caramiñal
Bolsa de emprego para brigada de prevención e loita contra incendios forestais

O Concello da Pobra do Caramiñal vai proceder á elaboración dunha bolsa de emprego para a contratación de persoal para a brigada de prevención, defensa e extinción de incendios forestais. A selección levarase a cabo de acordo co estabelecido nas bases aprobadas polo Decreto da Alcaldía 2021-0401, de 11 de xuño de 2021, e que estarán publicadas no taboleiro de anuncios do Concello, así como na súa sede electrónica (https://apobra.sedelectronica.es). Na Pobra do Caramiñal, 11 de xuño de 2021 O alcalde José Luis Piñeiro García
16/06/2021 | Administración LocalMunicipal
Carballo
Nomeamento como funcionarios en prácticas dous policías locais, escala de administración especial, subescala servizos especiais, clase policía local

O Sr. Alcalde por resolución núm.1216/20201 de data 26/05/2021 resolve nomear como funcionarios en prácticas do Concello de Carballo, con efectos desde o 31 de maio, para ocupar 2 prazas de Policía Local, pertencentes á Escala de Administración Especial, Subescala Servizos Especias, clase policías locais, denominación policía, grupo C1, nivel 16, e ata que superen o curso selectivo de formación teórico práctico que se desenvolverá na Academia Galega de Seguridade Pública a partir do 31/05/2021, ás seguintes persoas: As persoas aprobadas deberán superar un curso selectivo de formación teórico-práctico na AGASP como requisito indispensable para acceder á condición de persoal funcionario de carreira na categoría de policia, escala básica, de confirmidade co disposto no artigo 36 da Lei 4/2007, do 20 de abril, de coordinación de policías locais e no artigo 16 do Decreto 243/2018, do 16 de outubro, polo que se desenvolve a Lei 4/2007. Carballo, 10 de xuño de 2021 O alcalde Evencio Ferrero Rodríguez
16/06/2021 | Administración LocalMunicipal
Rianxo
Secretaría
Aprobación de prezos públicos para o Campamento de Verán Rianxo 2021

A Xunta de Goberno do Concello de Rianxo, en sesión celebrada o día 03.06.2021, acordou a aprobación de prezos públicos para o Campamento de Verán Rianxo 2021 tal e como se indica a continuación: 1. Aprobar a cota por persoa participante por importe de 80 euros por participante, 70 euros por participante no caso de que participen 2 irmáns, e 60 euros por participante no caso de 3 ou máis irmáns ou familia numerosa.2. Establecese a gratuidade de 12 prazas para aquelas familias que acrediten a súa situación de vulnerabilidade mediante a presentación dun informe dos Servizos Sociais do Concello de Rianxo.3. As condicións para a xestión recadatoria do evento serán as que establece a normativa municipal sobre prezos públicos; en todo caso, o ingreso do prezo público polo usuario se realizará con carta de pago emitida pola Recadación municipal a partir dos datos emitidos polo Departamento xestor unha vez pechado o período de pre-inscrición, e en todo caso sometidas ao criterio da Tesourería municipal. Rianxo, 11 de xuño de 2021 A alcaldesa accidental, Mª Carmen Figueira Ares
16/06/2021 | Administración LocalMunicipal
Teo
Aprobación provisional padrón vados 2021

Por Resolución da Alcaldía deste Concello, de data 10 de xuño de 2021, aprobouse o Padrón de suxeitos pasivos en concepto da Taxa por entrada de vehículos a través das beirarrúas e por reserva da vía pública para aparcadoiro exclusivo, carga e descarga de mercadorías de calquera clase correspondente ó exercicio 2021. De acordo co disposto no artigo 102.3 da Lei Xeral Tributaria, o padrón aprobado expónse ó público nas oficinas do concello durante dez días hábiles, contados a partir do día seguinte ó da publicación deste anuncio no BOP. Esta exposición servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Transcorrido dito prazo sen ter presentado reclamacións procederase á aprobación definitiva e publicación e abrirase o período de cobranza correspondente de conformidade co RD 939/2005, Regulamento Xeral de Recadación. Teo, 11 de xuño de 2021 O alcalde Rafael Carlos Sisto Edreira
16/06/2021 | Administración LocalMunicipal
Abegondo
Anuncio de aprobación definitiva modificación relación de postos de traballo

O Pleno do Concello de Abegondo, na sesión ordinaria do 15/04/2021, aprobou inicialmente a modificación da Relación de Postos de Traballo (RPT) do Concello de Abegondo. Publicouse este acordo no Boletín Oficial da Provincia da Coruña BOP nº87 de 11 de maio de 2021 e no taboleiro de anuncios do Concello durante o prazo de 15 días hábiles para que durante este período as persoas interesadas poidan examinalo e presentar reclamacións ante o Pleno sen que houbese alegacións nin suxestións O acordo considerase definitivamente aprobado. O texto íntegro pódese descargar na sede: sede. abegondo. gal (*) Complementos salariais a determinar dentro do convenio de agrupación do posto. NOTA: Os complementos salariais se corresponden con valores do ano 2020. O que se publica para os efectos oportunos. Abegondo, 11 de xuño de 2021 O alcalde José Antonio Santiso Miramontes
16/06/2021 | Administración LocalMunicipal
Rianxo
Secretaría
Aprobación de prezos públicos para o Plan Madruga 2021

A Xunta de Goberno do Concello de Rianxo, en sesión celebrada o día 03.06.2021, acordou a aprobación de prezos públicos para o Plan Madruga 2021 tal e como se indica a continuación: 1. Aprobar a cota por persoa participante que será de 15 euros por participante.2. Establecese a gratuidade de 4 prazas para aquelas familias que acrediten a súa situación de vulnerabilidade mediante a presentación dun informe dos Servizos Sociais do Concello de Rianxo.3. As condicións para a xestión recadatoria do evento serán as que establece a normativa municipal sobre prezos públicos; en todo caso, o ingreso do prezo público polo usuario se realizará con carta de pago emitida pola Recadación municipal a partir dos datos emitidos polo Departamento xestor unha vez pechado o período de pre-inscrición, e en todo caso sometidas ao criterio da Tesourería municipal. Rianxo, 11 de xuño de 2021 A alcaldesa accidental, Mª Carmen Figueira Ares
16/06/2021 | Administración LocalMunicipal
Brión
Aprobación definitiva da modificación da Ordenanza fiscal reguladora da taxa pola utilización dos servizos da escola infantil municipal

Elevado a definitivo o acordo provisional do Pleno de data 21 de abril de 2021, de aprobación da modificación da ordenanza fiscal reguladora da taxa pola utilización dos servizos da escola infantil municipal do Concello, por non se ter presentado ningunha reclamación durante o prazo de exposición pública, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da modificación da ordenanza aprobada para os efectos da súa entrada en vigor. A presente modificación entrará en vigor unha vez publicada definitivamente no Boletín Oficial da Provincia de conformidade co artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, permanecendo en vigor ata a súa modificación ou derrogación expresa. Brión, 11 de xuño de 2021 O alcalde Pablo Lago Sanmartín
16/06/2021 | Administración LocalMunicipal
Teo
Aprobación provisional do padrón da taxa por actividades e servizos relacionados coa hixiene urbana 2021

EDICTO Aprobación provisional do padrón de contribuíntes da taxa por actividades e servizos relacionados coa hixiene urbana do exercicio 2021 Por Resolución da Alcaldía deste Concello de data 10 de xuño de 2021 aprobouse o padrón de suxeitos pasivos en concepto da taxa por actividades e servizos relacionados coa hixiene urbana correspondente ó exercicio 2021. De acordo co disposto no artigo 102.3 da Lei Xeral Tributaria, o padrón aprobado exponse ó público nas oficinas do Concello durante dez días hábiles, contados a partir do día seguinte ó da publicación deste anuncio no BOP. Esta exposición servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Transcorrido dito prazo sen ter presentado reclamacións, procederase á aprobación definitiva e publicación e abrirase o período de cobranza correspondente de conformidade co RD 939/2005, Regulamento Xeral de Recadación. Teo, 11 de xuño de 2021. O alcalde Rafael Carlos Sisto Edreira
16/06/2021 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de maio de 2021

EDICTO O día 20 de maio de 2021 aprobouse por decreto da concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol o padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de maio de 2021. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende a publicación deste edicto no Boletín Oficial da Provincia, segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 10 de xuño de 2021. A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi. M.ª Teresa Deus Trasobares
16/06/2021 | Administración LocalMunicipal
Padrón
Modificación de dedicacións exclusivas e parciais

Dando cumprimento ao disposto no artigo 75.5 da Lei 7/1985, de 2 de abril, reguladora das bases do réxime local, faise público que o Pleno da Corporación Municipal de Padrón, na sesión celebrada o vintecatro de xuño do dous mil dezanove adoptou o seguinte acordo: <<Primeiro: O recoñecemento e aprobación da dedicación exclusiva para o Alcalde-Presidente e Concelleira de Cultura, e da dedicación parcial para os seguintes cargos e para os/as concelleiros/as que ostentan delegacións específicas pola dirección e xestión dos servizos que se sinalan a continuación, e fixar as seguintes retribucións brutas a percibir en doce pagas ordinarias máis dúas pagas extraordinarias anuais polo mesmo importe: Segundo: Recoñecer a compatibilidade das actividades económicas desenvoltas polos cargos e concelleiros/as con dedicación parcial ao abeiro do disposto no artigo 75.2 da LBRL en relación co artigo 5 da Lei de Incompatibilidades e en tanto non existe relación directa de tales actividades coas desenvoltas nos departamentos dos que se farán cargo no Concello de Padrón: - Don Camara Barani Talaya: Funcionario de carreira. Axente Medioambiental da Consellería de Medio Rural da Xunta de Galicia. -Dona Katarzyna Malgorzata Dupont Di Bello: Traballadora por conta allea como xestora loxística no sector do transporte. -Don Anuar Zarapico Heger: Traballador por conta allea no sector da hostalería. -Dona Ling Adriana Mariana Van Den Broeck Castañe: Traballadora por conta allea como auxiliar administrativa no sector da fabricación e comercialización de pensos para alimentación animal. -Don Jose Humberto Bobora Querejeta: Traballador por conta allea como torneiro no sector da fabricación e reparación de maquinaria industrial. Terceiro: Reorganizar as altas no Réxime Xeral da Seguridade Social ao Alcalde- Presidente e aos/ás concelleiros/as que ostentan delegacións específicas para os que se recoñece o réxime de dedicación exclusiva ou parcial, con efectos dende o día de mañá, asumindo o Concello de Padrón o pago das cotas empresarias que correspondan. Cuarto: De acordo co disposto no artigo 13.4 do ROF, o nomeamento dos membros da Corporación para algún destes cargos unicamente surtirá efectos no momento no que sexa aceptado expresamente por este, o que se comunicará ao Pleno na primeira sesión ordinaria que se celebre. Quinto: Publicar o acordo plenario integramente no Boletín Oficial da Provincia da Coruña e no Taboleiro de anuncios do Concello, ao abeiro do disposto no artigo 75.5 LBRL. Sexto: Dar conta do acordo que adopte o Pleno á Secretaría e Intervención Municipais.>> Padrón, 11 de xuño do 2021. O Alcalde Asdo. Antonio Fernández Angueira.
16/06/2021 | Administración LocalMunicipal
Santiago de Compostela
Persoal
Modificación puntual da relación de postos de traballo

ANUNCIO MODIFICACIÓN PUNTUAL DA RELACIÓN DE POSTOS DE TRABALLO A Xunta de Goberno Local do Concello de Santiago de Compostela, na sesión ordinaria celebrada o 26 de abril de 2021, aprobou inicialmente a modificación da relación de postos de traballo que afecta á Área de Urbanismo e Obras, que se someteu a información pública polo prazo de vinte días, mediante anuncio inserido no Boletín Oficial da Provincia de A Coruña número 82, do 4 de maio de 2021. Transcorrido o prazo de información pública sen que se teñan presentado reclamacións, suxestións ou alegacións, o acordo enténdese definitivamente aprobado, procedendo, xa que logo a publicación da modificación acordada, que é a seguinte: Contra a presente resolución, que esgota a vía administrativa, poderán os/as interesados/as, interpoñer recurso contencioso-administrativo perante o Xulgado do Contencioso-Administrativo de Santiago de Compostela no prazo de dous meses, a contar desde o día seguinte á súa recepción, de conformidade cos artigos 46 e 8.2. a) da Lei 29/1998, do 13 de xullo, da Xurisdicción Contencioso-Administrativa. Non obstante, os/as interesados/as poderán interpoñer recurso potestativo de reposición no prazo dun mes perante o órgano que o dictou. Neste caso non se poderá interpoñe-lo recurso contencioso-administrativo anteriormente indicado en tanto non recaia resolución expresa ou presunta do recurso administrativo de reposición, ó abeiro dos artigos 123 e 124 da Lei 39/2015, do 1 de outubro, de Procedemento Administrativo Común das Administracións Públicas. O que se publica para xeral coñecemento. Santiago de Compostela, 11 de xuño de 2021. Concelleira delegada de Economía e Facenda, Persoal, Contratación e Modernización da Administración Local (PD Dto. Alcaldía 17/06/2019) Marta Abal Rodríguez
01/06/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.77104. Peche de parcela. Concello de Arteixo

Mimount Miriam Guadalupe Page Fong, solicita de Augas de Galicia por atoparse nas marxes do río Teixueiras, a autorización de obras, no polígono 70, parcela 490, no lugar de R/Agoeiros nº 21, parroquia de Oseiro (San Tirso), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.77104. As obras solicitadas consisten no peche de parcela, dous muros medianeiros, mediante zapata corrida de formigón e muro de formigón armado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 25 de maio de 2021 O xefe do servizo territorial Néstor Rodríguez Arias (sinatura dixital ao marxe)
01/06/2021 | Administración LocalMunicipal
Santa Comba
Delegación especial da competencia para cometido específico do exercicio de atribucións: matrimonio civil

ANUNCIO Delegación especial da competencia para cometido específico do exercicio de atribucións: matrimonio civil Acordo de delegación de competencia para cometido específico de celebrar este acto de matrimonio civil: Expediente electrónico: 2021/R001/000003 Expediente Xulgado: 197/2021 Decreto delegación núm. e data: 670/2021, do 24/05/2021 Contraentes: DRL e RPL Data e hora do acto: na data e na hora que consta na solicitude. Concelleira na que delega: Ioan Vasile Fumaz Halil Normativa aplicable:  Artigo 23.4 da Lei 7/1985, reguladora das bases do réxime local (BOE núm.80, do 03/04/1985).  Artigo 61.3 da Lei 5/1997, de Administración local de Galicia (DOG núm.149, do 05/08/1997).  Os artigos 42, 43 a 45 e 114 a 118 do RD 2568/1986, polo que se aproba o regulamento de organización, funcionamento e réxime xurídico das entidades locais (ROF) (BOE núm.305, do 22/12/1986).  Artigo 9 da Lei 40/2015, do 1 de outubro, do réxime xurídico do sector público (BOE núm.236, do 02/10/2015).  A Lei 40/2015, do 1 de outubro, de réxime xurídico do sector público (BOE núm.236, do 02/10/2015).  O Código Civil.  A Instrución do 26/01/2013 da dirección xeral dos Rexistros e do Notariado sobre a autorización de matrimonio civil polos alcaldes (BOE núm.8, do 10/01/1995). Fágoo público ao abeiro do artigo 42.2 do ROF. Santa Comba, 27 de maio de 2021. O alcalde David Barbeira García